এই যে তোমার  নিভারণা বুকের ভাঁজে লুকানো চন্দ্রিমায়, চোখ রেখে  ঝলসে যায় চাঁদের পাহাড়, রাস-পূর্ণিমার রাতে,  এই যে তোমার কাজল-কালো চোখের ফাঁদে,  অনিমেষ পথ ভুলে নক্ষত্রের ঝাঁক-তুমি তখন আলতো স্বরে বলো,  এ নিছক পাগলামি, এর কি কোন মানে হয়?  এই যে আমি প্রতি রাতে, অন্ধকার শোবার ঘরে, সব আলো নিভিয়ে দিয়ে,  দেয়ালে টানিয়ে রাখা তোমার ছবির পায়ে, নিঃশব্দ আর্তনাদে লুটিয়ে পড়ি,  এর কি কোন মানে হয়?  কবিতার শরীরে আমার শব্দরাও এমনি, নিরুপম অর্থহীন।